CELEX: 31992R2430
Language: el
Date: 1992-08-19 00:00:00
Title: Κανονισμός (ΕΟΚ) αριθ. 2430/92 της Επιτροπής της 19ης Αυγούστου 1992 για παρέκκλιση από τον κανονισμό (ΕΟΚ) αριθ. 689/92 περί καθορισμού της διαδικασίας και των όρων αναλήψεως των σιτηρών από τους οργανισμούς παρέμβασης

Avis juridique important

|

31992R2430

Κανονισμός (ΕΟΚ) αριθ. 2430/92 της Επιτροπής της 19ης Αυγούστου 1992 για παρέκκλιση από τον κανονισμό (ΕΟΚ) αριθ. 689/92 περί καθορισμού της διαδικασίας και των όρων αναλήψεως των σιτηρών από τους οργανισμούς παρέμβασης  

Επίσημη Εφημερίδα αριθ. L 238 της 21/08/1992 σ. 0014 - 0014 Φινλανδική ειδική έκδοση: Κεφάλαιο 3 τόμος 44 σ. 0180  Σουηδική ειδική έκδοση: Κεφάλαιο 3 τόμος 44 σ. 0180 

ΚΑΝΟΝΙΣΜΟΣ (ΕΟΚ) αριθ. 2430/92 ΤΗΣ ΕΠΙΤΡΟΠΗΣ  της 19ης Αυγούστου 1992  για παρέκκλιση από τον κανονισμό (ΕΟΚ) αριθ. 689/92 περί καθορισμού της διαδικασίας και των όρων αναλήψεως των σιτηρών από τους οργανισμούς παρέμβασηςΗ ΕΠΙΤΡΟΠΗ ΤΩΝ  ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 1738/92 (2), και ιδίως το άρθρο 7 παράγραφος 6,  Εκτιμώντας:  ότι ο κανονισμός (ΕΟΚ) αριθ. 689/92 της Επιτροπής (3), όπως τροποποιήθηκε από τον κανονισμό (ΕΟΚ) αριθ. 1941/92 (4), καθορίζει τους όρους αποδοχής των σιτηρών στην παρέμβαση-  ότι η συνέχιση της πολιτικής των περιοριστικών τιμών καθώς και η εφαρμογή των σταθεροποιητικών μηχανισμών στον τομέα των σιτηρών μπορεί να προκαλέσει δυσκολίες στους παραγωγούς ορισμένων σιτηρών σε ορισμένες περιφέρειες της Κοινότητας- ότι, για να  αμβλυνθεί η επίπτωση των μηχανισμών αυτών επί των εισοδημάτων των ανωτέρω παραγωγών, αποφασίσθηκε με τον κανονισμό (ΕΟΚ) αριθ. 1941/92 να γίνει παρέκκλιση για την περίοδο 1992/93 εκ νέου από ορισμένες ποιοτικές διατάξεις, όπως και κατά την περίοδο  1991/92 και ιδίως όσον αφορά το ανώτατο ποσοστό υγρασίας 15 % για τα σιτηρά που προσφέρονται στην παρέμβαση με εξαίρεση το σκληρό σίτο-  ότι οι ιταλικές αρχές έχουν υποβάλει ταυτόσημη αίτηση για το σκληρό σίτο, που αιτιολογείται από τις εξαιρετικές κλιματολογικές συνθήκες κατά τη διάρκεια της συγκομιδής, στην οποία πρέπει να δοθεί συνέχεια-  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Κατά παρέκκλιση από το άρθρο 2 του κανονισμού (ΕΟΚ) αριθ. 689/92, ο ιταλικός οργανισμός παρέμβασης εξουσιοδοτείται να καθορίσει σε 15 % το ανώτατο ποσοστό υγρασίας για το σκληρό σίτο που προσφέρεται στην παρέμβαση κατά τη διάρκεια της περιόδου  1992/93.  Άρθρο 2  Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Αυγούστου 1992. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 19 Αυγούστου 1992. Για την Επιτροπή  Ray MAC SHARRY  Μέλος της Επιτροπής   (1) ΕΕ αριθ. L 281 της 1. 11. 1975, σ. 1. (2) ΕΕ αριθ. L 180 της 1. 7. 1992, σ. 1. (3) ΕΕ αριθ. L 74 της 20. 3. 1992, σ. 18. (4) ΕΕ αριθ. L 196 της 15. 7. 1992, σ. 20.